HP U4RC3PE | BESLIST.nl | Laagste prijs
HP Enterprise U4RC3PE garantie- en supportuitbreiding
U4RC3PE garantie- en supportuitbreiding
HP Enterprise U1MT1PE IT support service
HP Enterprise U4XD6PE garantie- en supportuitbreiding
HP Enterprise UH668PE garantie- en supportuitbreiding
Ontworpen voorHP StoreEasy 1440 | 1640 Kinders - Algemeen: Graffiti Boeke
Kinders - Algemeen
Lus om die jongklomp te laat lag? Hierdie lawwe versameling met 1001 grappe sal kinders ure lank laat skaterlag. Daar is blondinegrappe, skoolgrappe, grillerige grappe, gloeilampgrappe, lawwe rympies, snaakse sêgoed, kopkrappers en olifant-grappe.
Bly, hartseer, opgewonde, verveeld, laf, skaam, selfversekerd... Ontdek 'n klomp verskillende gevoelens saam met die kinders in hierdie boek! 'n Plesierige, multikulturele ontdekkingstog waarin geleer word hoe om oor gevoelens te praat: by die huis, by die skool en sommer orals!
Jonelle du Toit, Gloudine Kellerman
Illustreerder: Maja Sereda
Menige ouer, onderwyser en afrigter het al die wens uitgespreek dat minder tyd aan die soek van geskikte materiaal vir Eisteddfods bestee hoef te word. Eisteddfod-pret is gebore uit hierdie noodkreet van ouers, onderwysers en kinders wat jaarliks in desperaatheid die internet en biblioteke fynkam vir vars, nuwe materiaal, want dis nie sommer enigiets wat geskik is nie.
Die inhoud van hierdie bundel is oorspronklike, ongepubliseerde werke van die Fynbosskrywers, werke wat die potensiaal het om A++ by 'n Eisteddfod te verwerf. Dit bestaan uit 108 gedigte, 24 monoloë en 20 samesprake wat geskik is vir gebruik in die laerskool. 'n Inleiding deur Louise Lachenicht verseker ook dat die deelnemer se potensiaal ten volle ontwikkel word met riglyne vir afrigters, onderwysers en ouers.
Eisteddfod pret 2
Gloudine Kellerman, Jonelle du Toit
Illustreerder: Tumi K Steyn
Hierdie versameling van 108 oorsponklike gedigte, 24 monoloë en 20 samesprake volg op die baie suksesvolle eerste titel in die reeks en is weereens perfek geskik vir laerskoolleerders. Elkeen van hierdie werke het die potensiaal om die hoogste punte by 'n eisteddfod te verwerf. Louise Lachenicht se riglyne vir ouers, onderwysers en afrigters - met 'n fokus op gedramatiseerde poësie - verseker dat elke deelnemer hul beste werk kan lewer.
Grappe van A tot Z
Wat is rooi, stroopsoet en gevaarlik?
Hoekom ry die ryk blondine 'n BMW?
Dit is al wat sy kan spel.
Hoekom het gorillas groot neusgate?
Want hulle vingers is so groot.
'n Bielie van 'n lekker lawwe lagboek met grappies van A tot Z en supersnaakse SMS'e
Huisgenoot Bielieblokraaiselboek 2
Yvonne van Eeden, Marlene Hammann
Uiteindelik - 'n opvolger vir die gewilde en geliefde eerste Bielieblokraaiselboek!
Hierdie nuwe keur van 150 van Huisgenoot se groot blokraaisels, met oplossings agterin, bied al die uitdaging en plesier waarvoor Yvonne van Eeden & Marlene Hammann bekend is.
Junior Tweetalige Skoolwoordeboek / Bilingual School Dictionary
Gr 4-7 moedertaal en addisionele taal
Woordverdeling en klem
Attributief, trappe van vergelyking, meervoud, verkleining, deeltjiewerkwoorde, verlede tyd
Frases, idiome en spreekwoorde
Sinonieme en antonieme
Versamelnaam, manlik en vroulik, kleintjies, geluid
Roald Dahl se Vreeslike versies
Vertaler: Francois Bloemhof
Roald Dahl se Vreeslike versies is 'n versameling van ses omdigtings van ou bekende sprokies wat reeds in 1982 in die oorspronklike Engels verskyn het en sedertdien verskeie herdrukke en vertalings beleef het. Francois Bloemhof het die versies in prettige Afrikaans vertaal en plek-plek 'n onnutsige plaaslike kleur gegee. Sneeuwitjie ryloop byvoorbeeld van Durban af om die pratende spieël te gaan steel uit die paleis, maar die koningin kom dit glad nie agter nie, want sy is verdiep in 'n Huisgenoot-storie oor 'n dooie kindjie! 'Aspoestertjie', 'Jan en die boontjierank', 'Gouelokkies', 'Rooikappie' en 'Die drie varkies' is die ander sprokies wat oorvertel (en soms lekker verdraai word). In plaas daarvan om op die jagter te wag om haar te red, neem Rooikappie byvoorbeeld sommer sake in eie hande:
Rooikappie glimlag en sy buk
om 'n rewolwer uit te ruk,
waarmee sy mik na Wolfie en
sy skiet hom morsdood, bêng-bêng-bêng.
Nog talle ander verrassings wag op die lesers van dié weergawe van die bekende sprokies!
Selfies, seksklets en slimfone - 'n internet oorlewingsgids vir tieners
Emma Sadleir, Lizzie Harrison
Die topverkoperboek wat elke tegno-slim tiener moet lees!
As 'n tiener in vandag se tegnoverslaafde wêreld van sosiale media en internet dink jy dalk jy's piekfyn en jy weet presies wat jy doen. Maar selfs JY weet nie van al die wetlike struikelblokke, verskuilde gevare en toekomstige implikasies van alles wat jy aanlyn doen, sien en plaas nie.
Selfies, seksklets en slimfone is die boek wat elke tiener (en hul ouers) móét lees. Dit dek al die belangrike kwessies wat tieners in die digitale era in die gesig staar, insluitende kuberboelies, seksklets, verslawing, internetveiligheid, pornografie, angstigheid, depressie, veiligheid en reputasie, en dit is spesifiek vir die Suid-Afrikaanse konteks geskryf. Hierdie boek sal jou op 'n maklik verstaanbare, interessante en selfs prettige manier help om 'n gelukkige, bevredigende en - belangrikste van alles - veilige lewe aanlyn te hê.
Skoene vir jou
Paul Brand het in die Kolli Malaiberge in Indië grootgeword. Hy het in die takke van bome skoolgegaan, van jaar tot jaar die lewe geniet en kaalvoet geloop. Hy was van plan om Indië nooit te verlaat nie, nooit skoene te dra nie en nooit 'n dokter te word soos sy pa was nie - veral nie vir melaatses nie.
Illustreerder: Diek Grobler
Hennie Aucamp bewys met hierdie bundel dat hy 'n ewe vernuftige skrywer van kinderverse as van kabarettekste en gedigte is. Baie van die versies verwys na eietydse dinge soos sms'e, pizzas en Croc-skoene wat vir vandag se kinders aantreklik sal wees. Die meeste van die versies handel egter oor die gewone dinge van die kinderwêreld: oumas en oupas, mammas en pappas, troeteldiere, speelgoed, badtyd, voëltjies, goggas en paddas.